Det ble avholdt styremøter nr. 02-16 i Momarken-selskapene 22-02 på selskapets kontor. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet

Referatet ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 7.
* Stevnestarttidspunkt V65 kveldstrav som banene har tatt opp med NR og ønsker stevnestart 18.00. Fra i fjor høst ble stevnestart forskjøvet til 18.50 som er for sent både for de aktive, publikum og restauratør.
* Referat fra utvidet trenermøte 02-02 hvor bl.a. nye åpningstider løpsbane ble evaluert. Etter ønsker fra de aktive er åpningstidene utvidet til kl. 13.00 på man- og onsdager og det holdes åpent også lør- og søndager, men banen er da ubemannet.
* Unionskampen – status planlegging. Under forutsetning av arrangement i Gammel restaurant med spesialtilbud til travlagene, inviteres lokallagsledere i lagene som sogner til Momarken på Oaks-dagen til Restaurant Karjolen.

Det ble framført enkelte kommentarer fra styret som forøvrig tok orienteringen til etterretning.

Årsregnskap 2015.

Regnskapet, som viser et årsresultat på 86’ som er 41’ bedre enn budsjett, ble gjennomgått og kommentert av daglig leder.

Følgende enstemmige vedtak ble fattet:

Styret godkjenner foreliggende årsregnskap for 2015.

Aldersbestemmelser.

Det ble enstemmig besluttet at det innhenter en juridisk betenkning med henblikk på gjeldende aldersbestemmelser for opphør av ansettelsesforhold.

Evaluering Pd’A-arrangement.

Momarken har mottatt et klageskriv fra Even Elvenes vedrørende arrangementet som han initierte med en pressekonferanse hvor ordfører og Momarkens restauratør deltok, men hvor ingen fra Momarken Toto AS var invitert.

Det møtte rundt 350 personer, som var over forventningene, men restauratør hadde nydelig, langtidsstekt entrecote nok til alle og det var svært god stemning. Ingen av Momarkens ansatte (daglig leder, teknisk sjef og sports/markedssjef) mottok under arrangementet noen klager. Fordi man ikke fikk tilgang til Pd’A-programmet før på søndagen, fikk teknisk sjef en hektisk jobb med å kopiere opp dette + det svenske V75-programmet som til sammen var på 35 sider. Det ble kopiert i alt 4.500 sider og med en så stor jobb får maskinen noen papirstopp underveis. Dørene åpnet 12.00, men man ventet ikke noen større publikumstilstrømning før rundt 15.00 da hovedløpet skulle gå ca. 16.30. Daglig leder og sports/markedssjef kom rundt kl. 15.00 som var avtalt tidspunkt for ordførers velkomsttale. Hadde man visst om den omfattende kopieringsjobben, burde flere fra Momarken ha kommet tidligere.

Ved tilsvarende arrangementer senere må Momarken formelt koples inn på et tidligere tidspunkt og ansvarsforholdene rundt de ulike gjøremål (hvem gjør hva) må klargjøres tydelig på forhånd.

Presserom.

1. Befaring.

Det ble avholdt befaring og teknisk sjef redegjorde for hva som er blitt utført av oppgradering av rommet.

1. Retningslinjer for adgang presserom.

Daglig leder hadde i forhåndsutsendt saksnotat redegjort fra praksis på Momarken samt Bjerke og Jarlsberg. Ingen av disse praktiserer formelle krav til pressekort for adgang på hverdagstrav. Ikke bare presse men også tipstelefoner har adgang.

Styret mente at likebehandling på banene er viktig. Daglig leder ble bedt om å undersøke forholdene på de andre banene under det forestående daglig leder-møtet på Forus. Saken tas igjen opp på et senere styremøte.

Fellesmøte om rapporter til møtet 2. mars.

Styreleder og daglig leder samt leder i Østfold Travforbund som skal delta på «stormøtet» 2. mars deltar på et felles planleggingsmøte 1. mars.